**LOMTALANÍTÁSRÓL**

A lomtalanítás a hulladékszállítási díjat megfizető és tartozással nem rendelkező ingatlanhasználó által Társaságunkkal előre egyeztetett napon (*évi 1 alkalommal*), egyedi megrendeléssel kért, házhoz menő jelleggel történik**.** A jelentkezés során szükséges megadni a hulladék várható mennyiségét is, amely alkalmanként legfeljebb 3 m3 lehet. A ki nem használt alkalmak száma a következő évre nem vihető át.

 Székesfehérváron a lakótelepi övezetekben a közös képviselő kérheti a lakókkal előzetesen egyeztetett lomtalanítást **őszi időpontban**, melyről a közös képviselőket írásban tájékoztatjuk.

**A Depónia Nonprofit Kft. közszolgáltatási területéhez tartozó településein a lomtalanítási időpontokat a településenkénti hulladéknaptárunk tartalmazza.**

[(Depónia Nonprofit Kft. - Településkereső -Hulladéknaptár)](http://deponia.hu/telepuleskereso_2)

**Lomtalanítás kérése:**

Az intézéshez a következő adatok szükségesek:

* név, cím, számlán található partnerkód,
* elszállítandó lom mennyisége (*m3*),
* elérhetőség (*vezetékes vagy mobil telefonszám*)

További információk és jelentkezés a Depónia Nonprofit Kft. Ügyfélszolgálati Irodájában, az alábbi elérhetőségeken:

Cím: 8000 Székesfehérvár, Sörház tér 3.

Telefon: +36-22/202-260

E-mail: [ugyfel@deponia.hu](mailto:ugyfel@deponia.hu)

**Nem kerül elszállításra:**

* Elbontott gépjármű karosszéria
* Építésből-bontásból származó hulladék, nyílászáró
* Veszélyes hulladék (olaj, festék, akkumulátor stb.)
* Ágnyesedék, szőlővessző, zöldhulladék
* Személyautó-, teher-, és traktor gumiabroncs
* Háztartási hulladék
* Csomagolási karton-, papír,- és műanyag hulladék
* Üveghulladék
* Kézi erővel nem rakodható túlsúlyos vagy túlméretes hulladék